Swydd-ddisgrifiad

Swyddog Ymgysylltu Iechyd Awyr Agored

|  |  |
| --- | --- |
| Cyflog: | £27,818 pro rata  |
| Contract: | CYFNOD PENODOL tan fis Mawrth 2028, 3.5 diwrnod yr wythnos |
| Yn atebol i’r canlynol: | Cydgysylltydd y Prosiect (Canolbarth Cymru) |
| Yn gyfrifol am y canlynol: | Cyflawni gwaith fel rhan o dîm ar gyfer y Prosiect ‘Awyr Iach’ |
| Lleoliad: | Machynlleth, Powys (Ysbyty Cymunedol Bro Ddyfi a’r Hwb Coedwigaeth, Swyddfa Coed Lleol – Smallwoods) |

## Diben y swydd

|  |
| --- |
| A ydych yn gweithio yn y sector iechyd/gofal cymdeithasol? A oes gennych ddiddordeb mewn byd natur a’r awyr agored, a’r manteision a ddaw i ran iechyd a llesiant? A ydych yn dymuno cael rôl greadigol, sy’n canolbwyntio ar bobl ac sydd ar flaen y gad o ran presgripsiynu cymdeithasol yng Nghymru? Rydym yn chwilio am rywun i fod yn gyswllt cyntaf ar gyfer hwyluso pobl i fynd i’r awyr agored, gan weithio’n uniongyrchol gyda darparwyr gofal iechyd eraill er mwyn rhoi dull ataliol ar waith ar gyfer ymdrin ag iechyd a llesiant.Rôl y Swyddog Ymgysylltu Iechyd Awyr Agored fydd cyflawni’r prosiect ‘Awyr Iach’ fel rhan o dîm. Dyma brosiect tair blynedd sy’n gwasanaethu cymuned dalgylch Ysbyty Cymunedol Bro Ddyfi a Gwarchodfa Biosffer Dyfi ehangach UNESCO. Ariennir y prosiect gan Gronfa Gymunedol y Loteri Genedlaethol a’i reoli gan Coed Lleol – Smallwoods (CL-SW), mewn cydweithrediad ag amrywiaeth eang o randdeiliaid cymunedol lleol.Bydd Awyr Iach yn ategu iechyd a gwytnwch y gymuned hon a’i hamgylchedd. Bydd yn gwneud hyn trwy gynnig gwasanaeth iechyd awyr agored a fydd wedi’i integreiddio ac a fydd hefyd yn ategu gofal clinigol yr ysbyty, gan fynd ati i gynnwys gwirfoddolwyr a sefydliadau lleol mewn ymdrech ar y cyd i hyrwyddo iechyd pobl a lleoedd mewn modd cynaliadwy. Mae’r gwasanaeth iechyd awyr agored hwn ar gael drwy gydol y flwyddyn a bydd yn diwallu angen penodol y cymunedau i fynd i’r afael â heriau iechyd a diogelu’r amgylchedd.Bydd CL-SW yn gweithio gyda phartneriaid y prosiect, sef Biosffer Dyfi a TrydaNi, yn ogystal â grŵp llywio cymunedol, yn cynnwys Bwrdd Iechyd Addysgu Powys a Chymdeithas Mudiadau Gwirfoddol Powys (PAVO). Bydd y gwasanaeth iechyd awyr agored yn cynnwys gweithgareddau iechyd awyr agored, diwrnodau rhagflas a digwyddiadau i bawb o bob oed, megis sgiliau coetir, celf a chrefft a cherdded, a gyflwynir gan Arweinwyr Gweithgareddau hyfforddedig. Gan ddibynnu ar y gweithgaredd, bydd modd i bobl yn y gymuned allu cymryd rhan yn y gweithgareddau hyn yn anffurfiol neu ‘ar bresgripsiwn’. Bydd y prosiect yn ceisio mynd i’r afael â rhwystrau fel diffyg trafnidiaeth trwy sefydlu ‘cerbyd cludo criw’ trydan ar gyfer y gymuned er mwyn cysylltu’r gymuned â mannau gwyrdd, yn ogystal ag ennyn diddordeb pobl trwy gyfrwng rhaglen wirfoddoli mewn mannau gwyrdd yn yr ysbyty ac ar safleoedd ledled y Warchodfa Biosffer, gan alluogi pobl i gynorthwyo gyda theithiau cerdded, gwaith cadwraeth, gwaith rheoli coetiroedd a garddio.**Isod, nodir diben swydd y Swyddog Ymgysylltu Iechyd Awyr Agored –*** Cydlynu’r modd y cynllunnir ac y cyflawnir y rhaglenni iechyd awyr agored fel rhan o’r gwasanaeth, gan weithio’n agos gyda’r Swyddog Gwirfoddoli Iechyd Awyr Agored.
* Gweithredu fel cyswllt o ddydd i ddydd ar lawr gwlad ar gyfer defnyddwyr, darparwyr gweithgareddau, sefydliadau cymunedol a staff yr ysbyty, gan wneud hynny’n bennaf yn yr ysbyty.
* Annog a galluogi pobl i fod yn fwy egnïol yn yr awyr agored trwy ddarparu gweithgareddau iechyd awyr agored a phresgripsiynu cymdeithasol gwyrdd.

Bydd y Swyddog Ymgysylltu Iechyd Awyr Agored yn cael ei gynorthwyo gan Gydgysylltydd y Prosiect. Gellir darparu hyfforddiant datblygiad proffesiynol, gan ddibynnu ar sgiliau a phrofiad yr ymgeiswyr.**Prif Ddyletswyddau a Chyfrifoldebau:****Cyflawni’r Rhaglen Iechyd Awyr Agored*** **Recriwtio pobl trwy gyfrwng y llwybr presgripsiynu cymdeithasol yn ogystal â thrwy lwybrau atgyfeirio anffurfiol ar gyfer y rhaglenni a’r gwasanaeth iechyd awyr agored.** Mae hyn yn cynnwys cyfarfod â chyfranogwyr i esbonio beth yw’r gwasanaeth iechyd awyr agored ac i archwilio opsiynau gyda nhw, gan ganfod a derbyn atgyfeiriadau trwy gyfrwng grwpiau cymorth a sefydliadau partner, sicrhau bod y cyfranogwyr yn cofrestru yn y modd priodol, a helpu ac annog unigolion petrus i fynychu.
* **Cydgysylltu’r rhaglenni iechyd awyr agored fel rhan o’r gwasanaeth iechyd awyr agored.** Gwneir hyn ar y cyd â’r Swyddog Gwirfoddoli Iechyd Awyr Agored, a fydd yn cynllunio ac yn cydgysylltu gweithgareddau i wirfoddolwyr. Bydd ymgynghoriadau â rhanddeiliaid yn dylanwadu ar y cynllun. Bydd y gwaith yn cynnwys contractio a chydgysylltu Arweinwyr Gweithgareddau, archebu’r Bws Natur Cymunedol a chynorthwyo i gyflawni pan fo’n briodol. Bydd y gweithgareddau’n amrywio o grefftau coetir i nofio gwyllt.
* **Sicrhau safon uchel ar gyfer y cyfranogwyr**, gan ddilyn prosesau a pholisïau CL-SW, yn cynnwys iechyd a diogelwch a diogelu, er mwyn sicrhau y bydd y gweithgareddau o’r radd flaenaf ac yn ddiogel.
* **Hyrwyddo a hwyluso digwyddiadau a chyfarfodydd ymgynghori cymunedol** pan fo angen er mwyn datblygu’r syniadau sydd gan y gymuned ar gyfer gweithgareddau. Efallai y gwneir hyn gyda’r gymuned yn ei chyfanrwydd, neu gyda grŵp penodol, megis gwirfoddolwyr, staff yr ysbyty neu bobl ifanc fel bo’r angen, gan weithio ar y cyd â’r Swyddog Gwirfoddoli Iechyd Awyr Agored.
* **Cynorthwyo Arweinwyr Gweithgareddau i gyfathrebu gyda pherchnogion safleoedd** ynglŷn â chaniatadau a sicrhau gweithdrefnau iechyd a diogelwch.
* **Cyfrannu at gynllunio gweithgareddau marchnata’r prosiect** a chysylltu â Thîm Cyfathrebu CL-SW (y Swyddog Prosiect Cyfathrebu a Dylunio Graffeg) er mwyn creu a dosbarthu deunyddiau marchnata yn unol â’r cynllun hwn i hyrwyddo gweithgareddau.
* **Cyfrannu at ddatblygu’r llwybr presgripsiynu cymdeithasol yn yr ysbyty**, gan gysylltu â Chysylltwr Cymunedol PAVO ac Iechyd Dyffryn Dyfi, yn ogystal â staff yr ysbyty a’r bwrdd iechyd, er mwyn sicrhau bod y llwybr yn gweithio’n iawn mewn perthynas ag atgyfeiriadau, cipio data a gwerthuso, a’i fod yn cael ei ddefnyddio’n hyderus gan yr holl randdeiliaid.
* **Cadw cofnod o wariant y gyllideb**, gan lunio adroddiadau ar gyfer Cydgysylltydd y Prosiect er mwyn sicrhau bod y gwariant yn aros ar y trywydd iawn, ac er mwyn ategu dyddiadau hawlio cyllid y cytunwyd arnynt gyda chyllidwyr.
* **Casglu a chofnodi data cyfrinachol gan gyfranogwyr**, gan sicrhau bod systemau monitro’n cael eu diweddaru.
* **Cyfrannu at gryfhau partneriaethau gyda rhanddeiliaid a pharatoi cynigion am gyllid.**

**Gweithio gyda Thîm y Prosiect*** **Mynychu hyfforddiant, gwerthusiadau a chyfarfodydd Tîm y Prosiect**, yn ogystal â chyfarfodydd staff CL-SW pan fo modd fel y gellir rhoi’r diweddaraf i’r staff a chefnogi cymheiriaid.
* Ysgwyddo cyfrifoldeb dros ateb ymholiadau a thros eich gwaith gweinyddol beunyddiol eich hun.
* Mynd i’r afael â dyletswyddau tebyg eraill y gall fod angen eu gwneud yn y swydd.
 |

## Manyleb y person

|  |  |  |
| --- | --- | --- |
|  | **Hanfodol** | **Dymunol** |
| Profiad | Profiad o rwydweithio a gweithio gyda chymunedau lleol yn y sector amgylcheddol, y sector iechyd neu’r sector datblygu cymunedol.Profiad o gynllunio a chyflawni digwyddiadau a rhaglenni gweithgareddau cymunedol.Profiad neu wybodaeth o’r trydydd sector a/neu’r sector gofal, naill ai fel gwirfoddolwr, contractwr neu gyflogai.Profiad o ddilyn prosesau iechyd a diogelwch a diogelu, yn cynnwys creu a defnyddio asesiadau risg. | Profiad o drefnu, hyrwyddo a/neu annog cyfranogiad mewn ymgynghoriadau cymunedol, digwyddiadau a gweithgareddau – yn ddelfrydol, rhai’n ymwneud â gweithgareddau awyr agored.Profiad o weithio gyda/mewn menter presgripsiynu cymdeithasol. |
| Gwybodaeth | Gwybodaeth dda am y gymuned a’r rhanbarth lleol.Diddordeb profedig mewn gweithgareddau awyr agored er budd iechyd a llesiant.Dealltwriaeth dda o brosesau a systemau presgripsiynu cymdeithasol yng Nghymru. | Gwybodaeth am gysylltiadau lleol hollbwysig yn y sector awyr agored, y sector iechyd a’r sector datblygu cymunedol. |
| Sgiliau a galluoedd | Sgiliau cyfathrebu da – Y gallu i wrando’n astud, meithrin perthnasau ac esbonio gwybodaeth yn glir i unigolion amrywiol.**Y gallu i rwydweithio – Creu a chynnal cydberthnasau gyda rhanddeiliaid amrywiol ledled y gymuned.****Sgiliau datrys problemau – Y gallu i asesu sefyllfaoedd, canfod atebion priodol ac ymdrin â rhwystrau posibl at fynediad.**Yn gymwys o ran TG a gwaith gweinyddol – Gwybodaeth ddigonol am Microsoft Word, Excel a systemau e-bost.Hwylusydd da – Y gallu i arwain cyfarfodydd a thrafodaethau grŵp bach.**Ymwybyddiaeth ddiwylliannol – Deall a pharchu anghenion a chefndiroedd diwylliannol amrywiol.**Siaradwr Cymraeg hyd at Gymhwysedd Lefel 1 fan leiaf (Ynganu geiriau Cymraeg, enwau lleoedd, enwau adrannau. Y gallu i ateb y ffôn yn y Gymraeg – bore da / prynhawn da. Y gallu i ddefnyddio geiriau ac ymadroddion elfennol iawn – diolch, os gwelwch yn dda, esgusodwch fi). Ymrwymiad i ddatblygu mwy ar eich sgiliau Cymraeg. | Yn fedrus o ran helpu i greu deunyddiau cyhoeddusrwydd elfennol.Profiad o ddefnyddio’r cyfryngau cymdeithasol.Sgiliau Iaith Gymraeg – Cymhwysedd Lefel 5 (Cymryd rhan mewn sgyrsiau neu drafodaethau’n ddiymdrech ac adnabyddiaeth dda o ymadroddion llafar ac idiomatig. Y gallu i’ch mynegi eich hun yn rhugl a chyfleu ystyron amwys yn fanwl gywir). |
| Cymwysterau | Gradd/cymhwyster proffesiynol perthnasol neu brofiad cyfwerth.Trwydded yrru gyfredol a char sydd wedi’i yswirio ar gyfer ei ddefnyddio yn y gwaith. | Cymhwyster Cymorth Cyntaf yn y Gwaith.  |
| Priodweddau personol | Unigolyn llawn cymhelliant, hyderus ac ymroddedig.Y gallu i weithio mewn tîm, y gallu i ysbrydoli a chymell eraill.Y gallu i weithio ar eich liwt eich hun heb fawr ddim goruchwyliaeth.Y gallu i gyfathrebu â phobl ar bob lefel, yn fewnol ac yn allanol.Hunangymhellol a rhagweithiol.Medrus o ran defnyddio dull gofalgar sy’n canolbwyntio unigolion. | Deall egwyddorion cynaliadwyedd a chynhwysiant, ac ymrwymiad i’w gwireddu. |

**Dyddiad cau ar gyfer cyflwyno cais: 5pm Dydd Mawrth 20 Mai**

**Cyfweliad Swydd: Dydd Iau 22/Gwener 23 Mai**

**Anfonwch geisiadau at: rosiestrang@smallwoods.org.uk**